Csány község címere
FőoldalせHeves megyeせHatvani járásせCsány
2015 08 02 19 óra 21 perc
Csány címere pajzs alakú, négyelt, ellentétes pajzsmezővel, amely magában foglal átlós irányban többször vágott mezejű narancssárga (vörös) és ezüstsávos részeket. Ellentétes átlós irányban kék mezőben stilizált dinnyelevél és dinnyetermés látható.
A címer kördísze magyaros motívumú keretdísz, alul zöld-fekete, felül zöld-sárga (arany) díszítéssel. A címer belső részében ún. kis címer van elhelyezve, amely vörös szegéllyel sárga (arany) alapon azonos színű motívumú. A kis címerben ekevas, csoroszlya, búzakalász és csillag található.
Kép: Ejjnye
Csány község címerének alapjait az 1769-ből származó községi pecsét címeralakja alapján Gergely Árpád festő és grafikus tervezte: "Ekevas, három búzakalász, köztük csillag, felettük csoroszlya, fekvő helyzetben, élével felfelé. Körirat: Sigill: possessions Csany 1769."